
ประกาศเทศบาลตำบลบางจาก

เรื่อง    ให้เจ้าของป้ายหรือผู้ครอบครองป้ายในเขตเทศบาลตำบลบางจาก  
จังหวัดนครศรีธรรมราช อันต้องเสียภาษีป้าย ประจำปี พ.ศ.2553
ไปรับแบบพิมพ์และกรอกรายการในแบบพิมพ์ ยื่นต่อพนักงานเจ้าหน้าที่    
……………………………………………


อาศัยอำนาจตามความในมาตรา  12 แห่งพระราชบัญญัติภาษีป้าย พุทธศักราช 2510 ซึ่งแก้ไขเพิ่มเติมโดยพระราชบัญญัติภาษีป้าย  (ฉบับที่ 2)  พุทธศักราช  2534 


จึงประกาศให้ผู้เป็นเจ้าของป้ายหรือผู้ครอบครองป้ายในเขตเทศบาลตำบลบางจาก  มารับแบบแสดงรายการภาษีป้าย (ภ.ป.1) ณ  ที่ทำการเทศบาลตำบลบางจาก ได้ ตั้งแต่วันที่  4  เดือนมกราคม  พ.ศ.2553  และให้กรอกรายการโดยละเอียดลงในแบบพิมพ์  แล้วยื่นต่อพนักงานเจ้าหน้าที่   ที่ทำการเทศบาลตำบลบางจาก   อำเภอเมือง  จังหวัดนครศรีธรรมราช  ภายในวันที่ 31  เดือนมีนาคม  พ.ศ.2553

ประกาศ  ณ  วันที่   10  พฤศจิกายน  พ.ศ.2552
( นายสุธรรม  ทองอุปการ)
นายกเทศมนตรีตำบลบางจาก

ประกาศเทศบาลตำบลบางจาก

เรื่อง    ให้ผู้รับประเมินซึ่งมีกรรมสิทธิ์ในทรัพย์สินที่ตั้งอยู่ในเขตเทศบาลตำบลบางจาก
จังหวัดนครศรีธรรมราช  อันต้องเสียภาษีโรงเรือนและที่ดิน ประจำปี พ.ศ.2553 
ไปรับแบบพิมพ์และกรอกรายการในแบบพิมพ์ ยื่นต่อพนักงานเจ้าหน้าที่    
……………………………………………


อาศัยอำนาจตามความในมาตรา  19   แห่งพระราชบัญญัติภาษีโรงเรือนและที่ดินพุทธศักราช  2475   ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน  (ฉบับที่ 4) พุทธศักราช   2534


จึงประกาศให้ผู้รับประเมินซึ่งมีกรรมสิทธิ์ในทรัพย์สินเป็นโรงเรือน หรือสิ่งปลูกสร้างอย่างอื่น  ที่ตั้งอยู่ในเขตเทศบาลตำบลบางจาก  ยื่นแบบแสดงรายการทรัพย์สิน (ภ.ร.ด.2) ณ ที่ทำการเทศบาลตำบลบางจาก ได้  ตั้งแต่วันที่  4  เดือนมกราคม  พ.ศ.2553  และให้กรอกรายการโดยละเอียดลงในแบบพิมพ์  แล้วยื่นต่อพนักงานเจ้าหน้าที่  ที่ทำการเทศบาลตำบลบางจาก  อำเภอเมือง  จังหวัดนครศรีธรรมราช  ภายในวันที่  26  เดือนกุมภาพันธ์  พ.ศ.2553
ประกาศ  ณ  วันที่   10   พฤศจิกายน  พ.ศ.2552
( นายสุธรรม  ทองอุปการ)
นายกเทศมนตรีตำบลบางจาก

ประกาศเทศบาลตำบลบางจาก

เรื่อง    การให้บริการจัดเก็บภาษีและค่าธรรมเนียมฯของเทศบาล  ประจำปี  2553
……………………………………………


ตามที่เทศบาลตำบลบางจาก  ได้ประกาศแจ้งให้ผู้อยู่ในข่ายเสียภาษีและค่าธรรมเนียมมายื่นแบบแสดงรายการเพื่อเสียภาษีประจำปี  2553  ณ  ที่ทำการเทศบาลตำบลบางจาก  


การให้บริการดังกล่าว   ทำให้ผู้เสียภาษีบางรายไม่สามารถเดินทางมาติดต่อชำระภาษีด้วยตนเองได้  เนื่องจากมีภารกิจหน้าที่การงาน  ดังนั้น  เพื่อเป็นการอำนวยความสะดวกให้กับประชาชนผู้เสียภาษี  เทศบาลตำบลบางจากจึงจัดให้มีการบริการจัดเก็บภาษีให้กับประชาชนถึงบ้าน โดยให้ท่านแจ้งความประสงค์มายังหมายเลขโทรศัพท์  0-7539-9511 ในวันและเวลาราชการ

จึงประกาศให้ทราบโดยทั่วกัน
ประกาศ  ณ  วันที่   10  พฤศจิกายน  พ.ศ.2552
( นายสุธรรม  ทองอุปการ)
นายกเทศมนตรีตำบลบางจาก

ประกาศเทศบาลตำบลบางจาก

เรื่อง   ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่
ประจำปี พ.ศ.2553 ถึงปี พ.ศ. 2556 ต่อเจ้าพนักงานประเมิน
……………………………………………


โดยที่พระราชบัญญัติภาษีบำรุงท้องที่ พ.ศ.2508 มาตรา 24 และ 29 กำหนดให้เจ้าของที่ดินผู้มีหน้าที่ต้องเสียภาษีบำรุงท้องที่  ยื่นแบบแสดงรายการที่ดินเป็นรายแปลงต่อเจ้าพนักงานประเมิน


ฉะนั้น จึงประกาศให้เจ้าของที่ดิน ซึ่งที่ดินตั้งอยู่ที่  หมู่ที่ 6 และหมู่ที่ 9 ในเขตเทศบาลตำบลบางจาก  ตำบลบางจาก อำเภอเมือง จังหวัดนครศรีธรรมราช ยื่น ภ.บ.ท.5 แบบแสดงรายการที่ดินเพื่อเสียภาษีบำรุงท้องที่ ประจำปี พ.ศ.2553 ถึงปี พ.ศ.2556 ต่อเจ้าพนักงานประเมิน ณ  สำนักงานเทศบาลตำบลบางจาก จังหวัดนครศรีธรรมราช นับตั้งแต่วันที่  4 มกราคม พ.ศ.2553 ถึงวันที่ 29 มกราคม พ.ศ.2553  แบบพิมพ์ ภ.บ.ท.5 จะขอรับได้  ณ  สำนักงานเทศบาลตำบลบางจาก

ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา 45 (1) และ (2) แห่งพระราชบัญญัติภาษีบำรุงท้องที่ พ.ศ.2508 
ประกาศ  ณ  วันที่  10 พฤศจิกายน  พ.ศ.2552
( นายสุธรรม  ทองอุปการ)
นายกเทศมนตรีตำบลบางจาก

